CELEX: 32020D0710
Language: sk
Date: 2020-05-25 00:00:00
Title: Rozhodnutie Rady (EÚ) 2020/710 z 25. mája 2020, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Latvijas Banka

28.5.2020   
               
               
                  SK
               
               
                  Úradný vestník Európskej únie
               
               
                  L 166/3
               
            
         ROZHODNUTIE RADY (EÚ) 2020/710
         z 25. mája 2020,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Latvijas Banka
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
         so zreteľom na odporúčanie Európskej centrálnej banky z 19. marca 2020 Rade Európskej únie o externom audítorovi Latvijas Banka (ECB/2020/14) (1),
         keďže:
         
                     (1)
                  
                  
                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.
                  
               
                     (2)
                  
                  
                     Mandát externého audítora Latvijas Banka sa skončil po vykonaní auditu za finančný rok 2019. Preto je potrebné vymenovať externého audítora od finančného roka 2020.
                  
               
                     (3)
                  
                  
                     Latvijas Banka si za svojho externého audítora na finančné roky 2020 až 2024 vybrala spoločnosť SIA Ernst & Young Baltic.
                  
               
                     (4)
                  
                  
                     Rada guvernérov ECB odporučila, aby za externého audítora Latvijas Banka na finančné roky 2020 až 2024 bola vymenovaná spoločnosť SIA Ernst & Young Baltic.
                  
               
                     (5)
                  
                  
                     Rozhodnutie Rady 1999/70/ES (2) by sa malo v nadväznosti na odporúčanie Rady guvernérov ECB zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 1 rozhodnutia 1999/70/ES sa odsek 18 nahrádza takto:
            
               
                  „18.   Spoločnosť SIA Ernst & Young Baltic sa týmto schvaľuje ako externý audítor Latvijas Banka na finančné roky 2020 až 2024.“.
               
            
         
         
            Článok 2
            Toto rozhodnutie nadobúda účinnosť dňom jeho oznámenia.
         
         
            Článok 3
            Toto rozhodnutie je určené Európskej centrálnej banke.
         
         
            V Bruseli 25. mája 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Ú. v. EÚ C 98, 25.3.2020, s. 1.
         
            (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).